కృష్ణ ఏదుల

డాక్టర్ కృష్ణ ఏదుల (జననం: 17 నవంబర్ 1971) ఐటీ నిపుణుడు, సోషల్ ఆక్టివిస్ట్ టు ఛేంజ్ మేకర్, సస్టైనబిలిటీ ప్రొఫెషనల్. ప్రజా-ప్రైవేట్ భాగస్వామ్యాల ద్వారా మార్పు తీసుకువచ్చిన చేంజ్‌మేకర్. సైబరాబాద్ సెక్యూరిటీ కౌన్సిల్ (SCSC)లో తన కృషి, కోవిడ్-19 మహమ్మారి సమయంలో చేసిన మానవతా సేవలు, పర్యావరణ సుస్థిరత కోసం చేసిన కార్యక్రమాల ద్వారా ప్రఖ్యాతి పొందారు.

 వ్యక్తిగత జీవితం 
డాక్టర్‌ కృష్ణ ఏదుల 1971, నవంబర్‌ 17న తెలంగాణ రాష్ట్రంలోని హైదరాబాద్‌ నగరంలోని చిక్కడపల్లిలో జన్మించారు. ఆయన తండ్రి యాదగిరిరావు, భారత ప్రభుత్వ పోస్టులు & టెలిగ్రాఫ్ శాఖలో ఉద్యోగం చేసి పదవీ విరమణ పొందారు. తల్లి మమ్మాదేవి. కృష్ణ ఏదులకి ఇద్దరు అన్నలు, ముగ్గురు అక్కాచెల్లెల్లు ఉన్నారు. ఆయన అపర్ణను వివాహం చేసుకున్నారు. వారికి నిఖిల అనే కుమార్తె ఉంది.

 విద్య 
కృష్ణ ఏదుల తన ప్రాథమిక విద్యను హైదరాబాద్‌లోని చిక్కడపల్లిలో ఉన్న ఎం.జి. రావు మెమోరియల్ జనతా హైస్కూల్‌లో పూర్తి చేశారు. అనంతరం ఇంటర్మీడియట్‌ను గన్‌ఫౌండ్రీ, అలియాలోని ప్రభుత్వ జూనియర్ కాలేజీలో అభ్యసించారు. డిగ్రీని ఖైరతాబాద్‌లోని ప్రభుత్వ డిగ్రీ కాలేజీలో పూర్తిచేశారు. తరువాత ఉస్మానియా విశ్వవిద్యాలయంలో పబ్లిక్ పర్సనల్ మేనేజ్‌మెంట్‌లో ఎం.ఏ. పట్టా పొందారు. మేనేజ్‌మెంట్‌లో ఉన్నత విద్య కోసం పుణేలోని సింబయాసిస్ ఇన్‌స్టిట్యూట్ ఆఫ్ మేనేజ్‌మెంట్‌ నుండి ఎండిబిఎ చేశారు. 2024లో ఫ్లోరిడాలోని జార్జ్ వాషింగ్టన్ యూనివర్సిటీ ఆఫ్ పీస్ నుండి గౌరవ డాక్టరేట్‌ అందుకున్నారు. ఇండియన్ ఇన్‌స్టిట్యూట్ ఆఫ్ కార్పొరేట్ అఫైర్స్ నుండి ఇండిపెండెంట్ డైరెక్టర్ సర్టిఫికేషన్‌ కూడా పొందారు.

 వృత్తి జీవితం 
1997 నుండి కృష్ణ ఏదుల హైదరాబాద్‌లోని విర్టూసా కార్పొరేషన్‌లో ఫెసిలిటీస్ & సస్టైనబిలిటీ విభాగానికి వైస్ ప్రెసిడెంట్‌గా పనిచేస్తున్నారు. 2006లో ఆయన సైబరాబాద్ సెక్యూరిటీ కౌన్సిల్‌ స్థాపక సభ్యులలో ఒకరుగా ఉన్నారు. అనంతరం 2015 నుండి 2019 వరకు ఆ సంస్థలో జాయింట్ సెక్రటరీగా, 2019 నుండి 2023 వరకు సెక్రటరీ జనరల్‌గా సేవలందించారు. ప్రస్తుతం ఆయన అసోచాం – తెలంగాణ & ఆంధ్రప్రదేశ్‌లోని CSR & సస్టైనబిలిటీ చాప్టర్ ‌కు కో-చైర్‌గా కొనసాగుతున్నారు.

 సామాజిక సేవ & నాయకత్వం 
 సైబరాబాద్ సెక్యూరిటీ కౌన్సిల్ 
2006లో సైబరాబాద్ పోలీస్, ఐటీ పరిశ్రమ భాగస్వామ్యంతో ఏర్పడిన సైబరాబాద్ సెక్యూరిటీ కౌన్సిల్ లో డాక్టర్ యేడుల ప్రముఖ పాత్ర పోషించారు. ఆయన నాయకత్వంలో సైబర్ సేఫ్టీ, రోడ్ సేఫ్టీ, మహిళల భద్రత, ఫిజికల్ ఇన్‌ఫ్రాస్ట్రక్చర్ సెక్యూరిటీ వంటి విభాగాల్లో అనేక కార్యక్రమాలు చేపట్టబడ్డాయి.

 కోవిడ్-19 సమయంలో మానవతా సేవలు 
2020–21లో కోవిడ్ మహమ్మారి సమయంలో డాక్టర్ యేడుల నేతృత్వంలో సైబరాబాద్ సెక్యూరిటీ కౌన్సిల్ భారతదేశంలోనే అతి పెద్ద ప్రజా–ప్రైవేట్ సహాయక చర్యలలో ఒకటిగా నిలిచింది.
 2,500 మంది వాలంటీర్లను సమన్వయం చేశారు.
 15 లక్షల భోజనాలు, 2 లక్షల గ్రోసరీ కిట్లు పంపిణీ చేశారు.
 18,000 ప్లాస్మా దాతలను సమకూర్చారు.
 40,000 మూవ్‌మెంట్ పాసులు జారీ అయ్యేలా చేశారు.
 ఐటి రంగంలో 6.5 లక్షల ఉద్యోగులు వర్క్ ఫ్రం హోమ్ సదుపాయం పొందేలా చేశారు.
 గచ్చిబౌలిలో 200 బెడ్‌ల ఐసోలేషన్ సెంటర్ (ప్రాజెక్ట్ ఆశ్రయ్) ఏర్పాటు చేశారు.
 24x7 కంట్రోల్ రూమ్ ద్వారా ఆక్సిజన్, ప్లాస్మా, బెడ్స్, మెడిసిన్ కోసం వేలాది కాల్స్‌కు స్పందించారు.
 38,000 టీకాలు ఒకేరోజులో వేసే రికార్డు డ్రైవ్‌ను మెడికోవర్ ఆసుపత్రితో కలిసి నిర్వహించారు.
 33 జిల్లాల PHCలకు మెడికల్ ఇన్‌ఫ్రాస్ట్రక్చర్ అందజేశారు.
 Feed the Needy సంస్థతో కలిసి వందలాది కోవిడ్ మృతదేహాలకు అంత్యక్రియలు నిర్వహించారు.

 జంతువులు, ఫ్రంట్‌లైన్ వారియర్స్ 
 20,000 PPE కిట్లు, 10 లక్షల మాస్కులు పంపిణీ చేశారు.
 1,500కు పైగా వీధి కుక్కలకు ఆహారం అందించారు.

 గుర్తింపు & పురస్కారాలు 
 గౌరవ డాక్టరేట్ (2024) – జార్జ్ వాషింగ్టన్ యూనివర్సిటీ ఆఫ్ పీస్
 ఇండియా రెస్పాన్స్‌బుల్ లీడర్ అవార్డు (2023) – ఇండియా ESG సమ్మిట్
 స్టాండింగ్ ఓవేషన్ అవార్డు – విర్టూసా నుండి (కోవిడ్ సేవలకు)

మూలాలు

వర్గం:తెలంగాణ వ్యక్తులు
వర్గం:తెలంగాణ వ్యాపారవేత్తలు
వర్గం:1971 జననాలు